 Κέρκυρα, 4 Αυγούστου 2021

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΙΟΝΙΩΝ ΝΗΣΩΝ**

**ΠΡΟΕΔΡΟΣ ΠΕΡΙΦΕΡΕΙΑΚΟΥ ΣΥΜΒΟΥΛΙΟΥ**

**ΙΟΝΙΩΝ ΝΗΣΩΝ**

**ΝΙΚΟΛΑΟΣ ΜΟΥΖΑΚΙΤΗΣ**

**Email:** **proedros\_ps@pin.gov.gr**

**ionian.agro@gmail.com**

**Τηλ. 2661362302/ 62281**

**ΠΡΟΣΚΛΗΣΗ ΣΥΜΜΕΤΟΧΗΣ**

**Η Περιφέρεια Ιονίων Νήσων σε συνεργασία με την Αγροδιατροφική της Σύμπραξη και υπό την αιγίδα του Περιφερειακού Ταμείου Ανάπτυξης**, πρόκειται να διοργανώσουν:

**«Εκδήλωση Ανάδειξης της Γαστρονομίας της Ιόνιας Γης»**

η οποία θα λάβει χώρα **στην Κέρκυρα τέλη Σεπτέμβρη 2021**, με σκοπό την προβολή των παραδοσιακών προϊόντων όλων των νησιών μας, μέσα από την τοπική γαστρονομία.

**Πρόκειται για μια εκδήλωση στο πλαίσιο του Ετήσιου Γαστρονομικού Φεστιβάλ Κέρκυρας** σε συνεργασία με την Λέσχη Αρχιμαγείρων Κέρκυρας και άλλους φορείς, όπου θα προβληθούν τα παραδοσιακά προϊόντα της Περιφέρειας μας, **μέσα από ένα ολοκληρωμένο σχέδιο δράσης και πρόγραμμα εκδηλώσεων, το οποίο περιλαμβάνει παρουσιάσεις και γευσιγνωσίες προϊόντων, ομιλίες και επιχειρηματικές συναντήσεις καθώς και πολιτιστικές εκδηλώσεις.**

Συγκεκριμένα θα προβληθούν οι παρακάτω τομείς, μέσω διάφορων δράσεων:

* Τοπικά προϊόντα
* Παραδοσιακή διατροφή
* Τουρισμός και γαστρονομία

Η τοπική γαστρονομία πρέπει να αποκτήσει το δικό της ξεχωριστό brand name, μέσω του οποίου διασυνδέεται ο γαστρονομικός τουρισμός με τα τοπικά προϊόντα, συμβάλλοντας στη δημιουργία μιας νέας γαστρονομικής ταυτότητας της περιοχής.

Παρακαλούνται οι παραγωγοί παραδοσιακών προϊόντων, οίνων αλλά και λοιπών αγροδιατροφικών προϊόντων, **οι οποίοι επιθυμούν να διαθέσουν τα προϊόντα τους καθώς και έντυπο διαφημιστικό υλικό** **της Εταιρείας τους,** για αυτή την πρωτοβουλία της Περιφέρειας Ιονίων Νήσων να συμπληρώσουν την επισυναπτόμενη φόρμα συμμετοχής και να την αποστείλουν το συντομότερο δυνατό στο ionian.agro@gmail.com μέχρι **13 Αυγούστου 2021.**

**Για περισσότερες πληροφορίες μπορείτε να επικοινωνήσετε με τα στελέχη της Αγροδιατροφικής Σύμπραξης (κ. Ν. Βλάχου & κ. Α. Χυτήρη, τηλ. 26613 62281).**

 Με εκτίμηση,

**Ο Πρόεδρος του Περιφερειακού Συμβουλίου Ιονίων Νήσων**

**και ΤΗΣ ΑΓΡΟΔΙΑΤΡΟΦΙΚΗΣ ΣΥΜΠΡΑΞΗΣ**

**ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ**

**Νικόλαος Μουζακίτης**